ΓΡΑΠΤΗ ΕΡΩΤΗΣΗ P-0791/00

υποβολή: Christos Folias (PPE-DE) προς την Επιτροπή

(9 Μαρτίου 2000)

Θέμα: Πρόγραμμα Πρόωρης Συνταξιοδότησης Αγροτών

Για την επιλεξιμότητα ένταξης ελλήνων αγροτών στο Πρόγραμμα Πρόωρης Συνταξιοδότησης Αγροτών, στα πλαίσια του κανονισμού (ΕΟΚ) 2079/92, η Ελληνική Κυβέρνηση κατάρτισε πίνακα ελαχίστων μεγεθών γεωργικών καλλιεργειών.

Μεταξύ αυτών προβλέπεται:

- Για ξηρικές καλλιέργειες: 25 στρέμματα,

- Για καπνά: 5 στρέμματα + ποσόστωση

Δεδομένου ότι πολλές αγροτικές εκμεταλλεύσεις στην Ελλάδα, βρίσκονται σε ορεινές περιοχές, είναι φανερό και λογικό οι ελάχιστες προαναφερόμενες εκτάσεις ανά αγρότη να αποτελούν σπάνιες εξαιρέσεις. Ο κανόνας στις ορεινές περιοχές της Ελλάδας είναι ελάχιστα στρέμματα ξηρικών καλλιεργειών και ακόμη λιγότερα για καπνά.

Το αποτέλεσμα της κατάστασης αυτής είναι πολλοί αγρότες που εμπίπτουν στο πνεύμα του κανονισμού να μην μπορούν να ενταχθούν στο πρόγραμμα αφού οι καλλιέργειες τους δεν καλύπτουν το ελάχιστο προβλεπόμενο.

1. Θεωρεί η Επιτροπή ότι τέτοιου είδουςπερβολικές, για μεγάλο αριθμό Ελλήνων αγροτών, εκτάσεις εξυπηρετούν τον σκοπό των κανονισμών (ΕΟΚ) 2079/92 και (ΕΚ) 1257/1999"

2. Είναι διατεθειμένη να συνηγορήσειπέρ των κριτηρίων: 5 στρέμματα για ξηρικές καλλιέργειες και μόνον ποσόστωση ασχέτως στρεμμάτων για τα καπνά, τα οποία κριτήρια θα ισχύουν μόνον για τις ορεινές περιοχές της Ελλάδος;

3. Εν όψει της εφαρμογής του κανονισμού (ΕΚ) αριθ. 1257/99, προτίθεται να συνεργασθεί με την Ελληνική Κυβέρνηση, έτσι ώστε οι ήδη ευρισκόμενοι σε μειονεκτική θέση αγρότες των ορεινών περιοχών να μηνποστούν περαιτέρω επιδείνωση της θέσεώς τους εξ αιτίας ατελούς εφαρμογής στην Ελλάδα κανονισμών της Ε.Ε., οι οποίοιποτίθεται ότι εφαρμόζονται και για το δικό τους όφελος;

Απάντηση του κ. Fischler εξ ονόματος της Επιτροπής

(6 Απριλίου 2000)

1. Το άρθρο 6 παράγραφος 3 του κανονισμού (ΕΟΚ) αριθ. 2079/92(1) ορίζει ότι το μέγεθος των γεωργικών εκμεταλλεύσεων που προκύπτει από τη μεταβίβαση των εκτάσεων που απελευθερώνονται από τον αποχωρούντα γεωργό (δηλαδή από τον πρόωρα συνταξιοδοτούμενο γεωργό), πρέπει να αυξηθεί ώστε να βελτιωθεί η οικονομική τους βιωσιμότητα. Πρόκειται για την οικονομική βιωσιμότητα της εκμετάλλευσης του διαδόχου γεωργού. Η ίδια απαίτηση οικονομικής βιωσιμότητας προβλέπεται εξάλλου και στο άρθρο 10 και 11(2) του κανονισμού (ΕΚ) αριθ. 1257/99(2). Επομένως, η Επιτροπή θεωρεί ότι το να συμπεριληφθούν στο καθεστώς πρόωρης συνταξιοδότησης δικαιούχοι, των οποίων οι εκμεταλλεύσεις είναι πολύ μικρές,πάρχει κίνδυνος να μη διασφαλίζει την οικονομική βιωσιμότητα της εκμετάλλευσης που διαβιβάζεται στον διάδοχο.

2. Για τον ανωτέρω λόγο η Επιτροπή δεν είναι διατεθειμένη να δεχθεί μείωση του ελάχιστου μεγέθους της διαβιβαζόμενης εκμετάλλευσης κάτω ενός ελαχίστου ορίου οικονομικής βιωσιμότητας, λαμβανομένων επίσηςπόψη άλλων παραγόντων που συμβάλουν στον ορισμό της εν λόγω έννοιας της βιωσιμότητας.

3. Η Επιτροπή έχει την πρόθεση να συνεργαστεί με την ελληνική κυβέρνηση στο πλαίσιο της διαπραγμάτευσης του σχεδίου αγροτικής ανάπτυξης που η Ελλάδαπέβαλε βάσει του κανονισμού (ΕΚ) αριθ. 1257/99, για να ορισθούν οι όροι εφαρμογής του μελλοντικού καθεστώτος πρόωρης συνταξιοδότησης, και ως εκ τούτου και των παραμέτρων που διασφαλίζουν την οικονομική βιωσιμότητα της γεωργικής εκμετάλλευσης που προκύπτει από την εκχώρηση κυριότητας.

(1) ΕΕ L 215 της 30.7.1992.

(2) ΕΕ L 160 της 26.6.1999.